recursal/SuperWikiNEXT-32B huggingface dataset:
**மனவெழுச்சி நுண்ணறிவு** (Emotional Intelligence) என்பது மனவெழுச்சிகளை உணரும், பயன்படுத்தும், புரிந்துகொள்ளும், நிர்வகிக்கும் மற்றும் கையாளும் திறன் என வரையறுக்கப்படுகிறது. உயர் மனவெழுச்சி நுண்ணறிவு கொண்டவர்கள் தங்கள் சொந்த உணர்ச்சிகளையும் மற்றவர்களின் உணர்ச்சிகளையும் அடையாளம் கண்டு, சிந்தனை மற்றும் நடத்தைக்கு வழிகாட்டுவதற்கு மனவெழுச்சித் தகவலைப் பயன்படுத்துவர். வெவ்வேறு மனவெழுச்சி உணர்வுகளுக்கு இடையில் பகுத்தறிந்து அவற்றை சரியான முறையில் அடையாளமிடவும் மற்றும் சூழலுக்கு ஏற்ப உணர்ச்சிகளை சரிசெய்யவும் கூடியவர்களாக இருப்பர்.

இந்த சொல் முதன்முதலில் 1964-ஆம் ஆண்டில் தோன்றியிருந்தாலும், 1995 ஆம் ஆண்டு அறிவியல் பத்திரிக்கையாளர் டேனியல் கோல்மேன் எழுதிய மனவெழுச்சி நுண்ணறிவு என்ற புத்தகத்தின் வழியாக இது பிரபலமடைந்தது. கோல்மேன் மனவெழுச்சி நுண்ணறிவு என்பதைத் தலைமைத்துவ செயல்திறனைத் தூண்டும் திறன்கள் மற்றும் பண்புகளின் வரிசையாக வரையறுத்தார். சில ஆராய்ச்சியாளர்கள் மனவெழுச்சி நுண்ணறிவைக் கற்றுக் கொள்ளவும் பலப்படுத்தவும் இயலும் என்று பரிந்துரைக்கின்றனர், மற்றவர்கள் இது ஒரு பிறவிப் பண்பு என்று கூறுகின்றனர்.

மனவெழுச்சி நுண்ணறிவினை அளவிட பல்வேறு மாதிரிகள் உருவாக்கப்பட்டுள்ளன. 1987 ஆம் ஆண்டில், கெய்த் பீஸ்லி ஒரு கட்டுரையில் மனவெழுச்சி நுண்ணறிவு ஈவு (EQ) என்ற வார்த்தையைப் பயன்படுத்தினார், இது நுண்ணறிவு ஈவு (IQ) என்ற சொல்லின் அடியொற்றி பெயரிடப்பட்டது. 2001 ஆம் ஆண்டில் கான்ஸ்டான்டினோஸ் வி. பெட்ரைட்ஸால் உருவாக்கப்பட்ட பண்பு மாதிரியானது, நடத்தை இயல்புகள் மற்றும் உணரப்பட்ட திறன்களின் சுய அறிக்கையிடலில் கவனம் செலுத்துகிறது.

திறன் மாதிரி, (மேயெரெட். 2023) மனவெழுச்சிசார் தகவலைச் செயலாக்குவதற்கும், சமூகச் சூழலுக்குத் தகுந்தவாறு அதைப் பயன்படுத்துவதற்கும் தனிநபரின் திறனை மையமாகக் கொண்டுள்ளது. கோல்மேனின் அசல் மாதிரியானது இப்போது ஒரு கலப்பு மாதிரியாகக் கருதப்படலாம், இது திறன் சார் மனவெழுச்சி நுண்ணறிவு மற்றும் நடத்தை சார் மனவெழுச்சி நுண்ணறிவு என தனித்தனியாக வடிவமைக்கப்பட்டது.

சமீபத்திய ஆராய்ச்சி ஒன்று மனவெழுச்சியின் அங்கீகாரத்தில் கவனம் செலுத்துகிறது, இது காட்சி மற்றும் செவிவழி சொற்களற்ற குறிப்புகளின் உற்றுநோக்கல்களின் அடிப்படையில் மனவெழுச்சி நிலைகளின் பண்புகளைக் குறிக்கிறது.ref>வார்ப்புரு:Multiref2</ref> கூடுதலாக, நரம்பியல் ஆய்வுகள் மனவெழுச்சி நுண்ணறிவின் நரம்பியல்சார் வழிமுறைகளை வகைப்படுத்த முயன்றன.

மேற்கோள்கள்
-----------

1. ↑   *A Dictionary of Psychology* (3 ). Oxford University Press. 2008. பன்னாட்டுத் தரப்புத்தக எண்:9780199534067.
2. ↑  Beldoch, Michael; Davitz, Joel Robert (1976). *The communication of emotional meaning*. Westport, Conn.: Greenwood Press. பக். 39. பன்னாட்டுத் தரப்புத்தக எண்:9780837185279. இணையக் கணினி நூலக மையம்:647368022. .
3. ↑  "What Makes a Leader?". *Harvard Business Review* **76**: 92–105. 2023.
4. ↑  Jovanovski A (2020-03-28). "Emotional Intelligence". *Trainers Library* (in அமெரிக்க ஆங்கிலம்). பார்க்கப்பட்ட நாள் 2023-03-26.
5. ↑
6. ↑  "Trait Emotional Intelligence: Psychometric Investigation with Reference to Established Trait Taxonomies". *European Journal of Personality* **15** (6): 425–48. November 2001. doi:10.1002/per.416.
7. ↑  "Emotional Intelligence: Theory, Findings, and Implications". *Psychological Inquiry* **15** (3): 197–215. July 2004. doi:10.1207/s15327965pli1503\_02.
8. ↑  வார்ப்புரு:Multiref2
**இந்தியச் சிறுமான்** அல்லது **சிங்காரா மான்** (*Chinkara*) என்பது தெற்காசியாவில் காணப்படும் ஒரு சிறுமான் இன இரலை மான். இது இந்தியா, வங்கதேசம் ஆகிய நாடுகளிலும் பாக்கித்தான், ஈரான் நாடுகளின் சில பகுதிகளிலும் உள்ள புல்வெளிகளிலும் பாலைநிலங்களிலும் வாழ்கின்றன. இது இராசதாதனின் மாநில விலங்காகும்.

இம்மான் 65 செ. மீ. உயரமும் 23 கிலோ கிராம் எடையும் கொண்டிருக்கும். கோடையில் இதன் தோல் சிவந்த நிறத்திலும் மயிர் பளபளப்பாகவும் இருக்கும். வாடையில் வெள்ளையான வயிறும் கழுத்தில் உள்ள மயிரும் தனியாகத் தெரியும் வகையில் இருக்கும். இதன் கொம்புகள் 39 செ.மீ நீளம் வரை வளரும்.

கூச்ச குணமுடைய இவ்விலங்கு மனிதர்கள் வாழுமிடங்களைத் தவிர்க்கும். இந்தியச் சிறுமான் தனக்குத் தேவையான நீர்ச்சத்தைச் செடிகளில் இருந்தும் பனியில் இருந்தும் பெற்றுக்கொள்ளும் திறன் கொண்டுள்ளதால் இதனால் நீரில்லாமல் நீண்ட நேரம் தாக்குப்பிடிக்க முடியும். பெரும்பாலும் இவை தனியாகவே காணப்பட்டாலும் சில சமயங்களில் நான்கு வரையிலான எண்ணிக்கையைக் கொண்ட குழுக்களாகவும் காணப்படும்.

சிறுத்தைகள், செந்நாய்கள் போன்றவை இவற்றை இரையாகக் கொள்கின்றன. ஆசியச் சிறுத்தையின் முதன்மை இரையாகவும் இந்தியச் சிறுமான் இருக்கிறது.

மேலும் இவ்விலங்கு மற்ற தாவர உண்ணிகளான நீலான், காட்டு ஆடு, காட்டுப் பன்றி போன்றவற்றுடன் தன் வாழிடத்தைப் பகிர்ந்து கொள்கிறது.

மேற்கோள்கள்
-----------

1. 1 2  IUCN SSC Antelope Specialist Group (2017). "*Gazella bennettii*". *IUCN Red List of Threatened Species* **2017**: e.T8978A50187762. doi:10.2305/IUCN.UK.2017-2.RLTS.T8978A50187762.en.. பார்த்த நாள்: 19 November 2021.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q430619
* விக்கியினங்கள்: Gazella bennettii
* ADW: Gazella\_bennettii
* BOLD: 462577
* CMS: gazella-bennettii
* EoL: 308550
* பாசில்வொர்க்சு: 149576
* GBIF: 5220147
* iNaturalist: 42253
* IRMNG: 11067826
* ITIS: 625088
* IUCN: 8978
* MSW: 14200555
* என்.சி.பி.ஐ: 69300
* Species+: 65567

 |
**வாலைரி கொன்செப்சன்** ஒரு பிலிப்பினோ நடிகை. அவர் ஜி.எம்.ஏ நெட்வொர்க் மற்றும் ஏபிஎஸ்-சிபிஎன் ஆகிய இரண்டு தொலைக்காட்சி நிறுவனங்களிலும் பணியாற்றியுள்ளார். சினசம்பா கித்தா, வொவோவி, ஐந்தாவது கட்டளை மற்றும் சமீபத்திய தி சீட் ஆஃப் லவ் ஆகியவற்றில் வில்லன் கதாபாத்திரங்களுக்கு அவர் பெரிதும் அறியப்படுகிறார்.

வாழ்க்கை வரலாறு
---------------

வாலி கான்செப்சன் டிசம்பர் 21, 1987 அன்று, பிலிப்பின்சின் மணிலாவில் உள்ள டோண்டோவில் பிறந்தார்.. அவருக்கு ஒரு குழந்தை உள்ளது. ஆகஸ்ட் 2018 இல், நீண்ட கால நண்பரான பிரான்சிஸ் சுங்கா என்பவரை நிச்சயம் செய்து கொண்டார். இவர்கள் இருவரும் டிசம்பர் 2019 இல் திருமணம் செய்து கொண்டார்கள்..

மேற்கோள்கள்
-----------

1. ↑  Acar, Aedrianne. "Valerie Concepcion turns 33!". *www.gmanetwork.com* (in ஆங்கிலம்). பார்க்கப்பட்ட நாள் 2022-03-16.
2. ↑  "Valerie Concepcion confirms she's engaged". *GMA News Online*. August 19, 2018. பார்க்கப்பட்ட நாள் January 6, 2023.
3. ↑  "Valerie Concepcion marries non-showbiz bf Francis Sunga". *push.abs-cbn.com*. December 28, 2019. பார்க்கப்பட்ட நாள் January 6, 2023.
**மீண்டெழும் பாண்டியர் வரலாறு - குடிமரபியல் ஆய்வு** என்பது செந்தில் மள்ளர் எழுதிய ஒரு வரலாற்றியல் தமிழ் நூல் ஆகும். இந்த நூலை தமிழ்ப் பண்பாட்டு ஆய்வு நிறுவனம் 2012 இல் வெளியிட்டது. இது 624 பக்கங்களைக் கொண்டது.

இந்த நூலை ஆசிரியர் 7 ஆண்டுகள் ஆராய்ச்சிப் பணியில் ஈடுபட்டு 644 ஆவணங்களை ஆராய்ந்து எழுதியதாகக் கூறியுள்ளார்.

உள்ளடக்கம்
----------

பள்ளர் என்கிற மள்ளர் சமூகத்தினரே தமிழ்நாட்டின் பாண்டியர் ஆட்சியாளர் மரபினர் என்றும், இவர்கள் வடுக படையெடுப்பில் தங்களது பெருவாரியான விளை நிலங்களை இழந்தார்கள் என்றும், தமிழ்ச்சமூக உரிமைகள் நிலையில் அதிகார அழிப்புக்கு ஆளானார்கள் என்றும் வாதிடுகிறது

தமிழ்நாட்டு அரசின் தடையும்/ நீக்கமும்
-------------------------------------

இந்த நூல் சில குறிப்பிட்ட சாதிகளைப் பற்றி தவறான தகவல்களை முன்வைக்கிறது என்றும், காழ்ப்புணர்வை ஏற்படுத்த முயல்கிறது என்றும் கூறி இந்த நூலை தமிழ்நாடு அரசு மே 2013 இல் தடை செய்துள்ளது. இந்த நூலை விற்பனை செய்வது, மறுபதிப்புச் செய்வது, மொழிமாற்றம் செய்வது இதனால் தடைபட்டுள்ளது. இந்த நூலின் ஆசிரியர் மீது தேசத் துரோகம் குற்றம் சாட்டி வழக்கு ஒன்றையும் தொடுத்துள்ளது.

இந்தத் தடையை எதிர்த்தும், அரசு தடை செய்துள்ளதைக் குறிப்பிட்டும், அவரும் அவரது குடும்பத்தாரும் ஏராளமான சித்திரவதைகளை எதிர்கொள்வதைக் குறிப்பிட்டும் அவருக்குப் பாதுகாப்பு வழங்க வேண்டும் என்று ஆசிரியரின் வழக்கறிஞர் வாதிட்டார். தமிழ்நாட்டு அரசு சார்பாக வாதிட்ட வழக்கறிஞர் மனு தாக்கல் செய்ய தனக்கு அவகாசம் வேண்டும் என்று கேட்டதைத் தொடர்ந்து, ஆசிரியருக்கும் குடுபத்தாருக்கும் பாதுகாப்பு வழங்க வேண்டும் என்று உயர் நீதிமன்றம் உத்தரவிட்டுள்ளது. மேலும் உயர்நீதிமன்றம் இப்புத்தகத்தின் தடையை 2017/07/22 ஆம் நாள் நீக்கியது. அரசும் இப் புத்தகத்தின் உண்மை தன்மையை ஏற்றுக்கொண்டது.[]

எதிர்ப்பும் / புத்தகத்தின் வெற்றியும்
-------------------------------------

இந்த நூல் தடை செய்யப்பட்டதையும், இந்த நூல் ஆசிரியர் மீது இந்த நூல் தொடர்பாக வழக்குத் தொடரப்பட்டதையும் மனுஷ்யபுத்திரன், அ. மார்க்சு, பத்ரி சேஷாத்ரி உட்பட்ட எழுத்தாளர்கள், செயற்பாட்டாளர்கள், அரசில்வாதிகள் கண்டித்துள்ளார்கள். இந்தத் தடையை எதிர்த்து லயோலா கல்லூரியில் கருத்துரிமை பாதுகாப்பு கருத்தரங்கம் ஒன்று சூன் 2013 இல் ஒழுங்கு செய்யப்பட்டது. மேலும் இப்புத்தகம் 2017 ஜீலை 22 ஆம் நாள் 4 வருடங்களுக்கு பிறகு தனது தடைகளை எதிர்த்து வெற்றிகொண்டு மீண்டும் வந்தது.

இந்த புத்தகத்தின் தடையை நீக்குவதற்காக உயர நீதிமன்ற வழக்கறிஞர் ப.விஜேந்திரன் நீண்ட நெடிய வாதம் மற்றும் எதிர்வாதஙகளுக்கு பிறகு இந்த வரலாற்று ஆவணங்களை தன்னகத்தே கொண்ட மீண்டெழும் பாண்டியர் வரலாறு எனும் புத்தகத்திற்கான தடையை நீக்கி உத்தரவு பெற்றார்.

மேற்கோள்கள்
-----------

1. 1 2  மீண்டெழும் பாண்டியர் வரலாறு நூலாசிரியர் மற்றும் குடும்பத்தினருக்கு உரிய பாதுகாப்பு தர வேண்டும்
2. 1 2  State bans book claiming Scheduled Caste as original rulers of Tamil land
3. ↑  "எத்தனை தடைகள் வந்தாலும் இந்தப் புத்தகத்தை வெளியிட்டே தீருவேன்-செந்தில் மள்ளர்". Archived from the original on 2013-07-30. பார்க்கப்பட்ட நாள் 2013-07-12.
சேரப்படம் பேருந்து காத்திருப்பு கொட்டகை
 கண்ணம்வெட்டிக்காவு ஜும்ஆ மஸ்ஜித்
 புளியக்காடு மகாதேவர் கோவில்
**செருகாவு** என்பது இந்தியாவின் கேரள மாநிலத்தின், மலப்புரம் மாவட்டத்தில் உள்ள ஒரு சிற்றூர் ஆகும்.

போக்குவரத்து
------------

செருகாவு ஊராட்சியின் சில பகுதிகள் தேசிய நெடுஞ்சாலை 966 இல் ராமநாட்டுக்கரைக்கும் கொண்டோட்டிக்கும் இடையே அமைந்துள்ளது. புலிக்கல் நகரின் பெரும்பாலான பகுதிகள் செருகாவு ஊராட்சிக்கு உட்பட்டவை. செருகாவு ஊராட்சியின் மற்ற முக்கிய ஊர்கள் பேரிங்காவே, கண்ணம்வெட்டிக்காவு ஆகியவை ஆகும். ராமநாட்டுக்கரை நகரத்திலிருந்து கே.வி.காவுக்கு பேருந்துகள் தொடர்ந்து செல்கின்றன, அவை வழியில் ஐந்து நிமிடங்கள் பேரிங்காவில் நிற்கின்றன. பேரிங்காவே செல்லும் சாலை தேசிய நெடுஞ்சாலை 966 இல் கைதக்குண்டிலிருந்து தொடங்கி பூச்சல் கிராமம் வழியாக செல்கிறது.

புலிக்கல் ஊர்
-------------

சேருகாவு ஊராட்சியில் உள்ள பெரிய ஊர் புலிக்கல் என்பது ஆகும். பக்கத்தில் 'புளிக்கல்' என்ற மற்றொரு ஊராட்சி உள்ளது. இந்த இரண்டு இடப்பெயர்களும் உள்ளூர் மக்களால் தெளிவற்ற முறையில் பயன்படுத்தப்படுகின்றன. புலிகல் என்ற சொல் பேருந்து நிலையத்தையும் நகரத்தையும் குறிக்கும். 'செருகாவு' என்ற சொல் அதிகாரப்பூர்வமாக இந்த ஊரைக் குறிக்கப் பயன்படுத்தப்படுகிறது.

முன்மொழியப்பட்ட கரிப்பூர்-கொண்டோட்டி நகராட்சி
---------------------------------------------

முன்மொழியப்பட்ட கரிப்பூர்-கொண்டோட்டி நகராட்சியில் உள்ளடங்கியவை: 

**மொத்த மக்கள் தொகை (1991 மக்கள் தொகை கணக்கெடுப்பு):** 152,839

மக்கள்தொகையியல்
---------------

2001 இந்திய மக்கள் கணக்கெடுப்பின் படி, செருகாவுவின் மொத்த மக்கள் தொகை 25767 ஆகும். இதில் ஆண்களின் எண்ணிக்கை 12851 என்றும், பெண்களின் எண்ணிக்கை 12916 என்றும் உள்ளது.

போக்குவரத்து
------------

செருகாவு கிராமம் மேற்கில் ஃபெரோக் நகரம் மற்றும் கிழக்கில் நிலம்பூர் நகரம் வழியாக இந்தியாவின் பிற பகுதிகளுடன் இணைகபட்டுள்ளது. தேசிய நெடுஞ்சாலை எண்.66 புலிக்கல் வழியாக செல்கிறது. இச்சாலையின் வடக்கு பகுதி கோவா மற்றும் மும்பையுடன் இணைகிறது. தெற்கு பகுதி கொச்சி மற்றும் திருவனந்தபுரத்தை இணைக்கிறது. மாநில நெடுஞ்சாலை எண்.28 நிலம்பூரில் இருந்து தொடங்கி ஊட்டி, மைசூர் மற்றும் பெங்களூரு நெடுஞ்சாலைகள்.12,29 மற்றும் 181 வழியாக இணைக்கிறது. அருகிலுள்ள வானூர்தி நிலையம் கோழிக்கோடு உள்ளது. அருகிலுள்ள பெரிய தொடருந்து நிலையம் ஃபெரோக்கில் உள்ளது.

மேற்கோள்கள்
-----------

1. 1 2  "Census of India : Villages with population 5000 & above". Registrar General & Census Commissioner, India. Archived from the original on 2008-12-08. பார்க்கப்பட்ட நாள் 2008-12-10.
2. ↑  "Talks on Karipur airport development today". *The Hindu*. 3 November 2004.. பார்த்த நாள்: 3 May 2015. 
[*தொடர்பிழந்த இணைப்பு*]
**மை டியர் லிசா** 1987ஆம் ஆண்டு வெளியான திகில் தமிழ்த் திரைப்படம்.

வகை
---

பேய்ப்படம்

நடிகர்கள்
---------

* ஜெயரேகா - சரஸ்வதி
* நிழல்கள் ரவி - கல்யாண்
* மனோரமா கோமதி
* சாரி - லிசா
* இன்னொசென்ட் - கல்யாண் தந்தை
* பாபு ஆன்டனி - ஜான் பெர்ணாட்ஸ்
* கமலா காமேஷ் லட்சுமி
* ஜெகதீஸ்

கதை
---

**கதைச்சுருக்க எச்சரிக்கை:  *கதைச்சுருக்கம் மற்றும்/அல்லது கதை முடிவு விவரங்கள், கீழே தரப்பட்டுள்ளன.***

வெளிநாட்டில் பயிலும் கதாநாயகன் தனது காதலியுடன் நாடு திரும்புகிறார். காதலியைத் தன்னுடைய எஸ்டேட் பங்களாவில் தங்க வைக்கிறார். அங்கு வரும் அவரது நண்பர்கள் லிசா என்னும் அப்பெண்ணைக் கற்பழித்துக் கொன்று விடுகிறார்கள். காதலியைக் காணாமல் தேடும் கதாநாயகன் மனது வெறுத்து சோகமாக இருக்கிறார். அவர் மனம் மாறவேண்டும் என்று அவரது தாயார் தனது விருப்பப்படி ஒரு சாதுவான பெண்ணைத் தேடி மகனுக்கு மணமுடிக்கிறார். புதுமணத்தம்பதிகள் அந்த எஸ்டேட் பங்களாவில் குடி வருகின்றனர். கதாநாயகனின் மனைவியின் உடலில் லிசாவின் ஆவி புகுகின்றது. அநியாயமாக உயிர் விட்ட லிசா தன்னைக் கொன்றவர்களைப் பழி வாங்குகிறாள். இறுதியில் மந்திரவாதி பூஜைகள் செய்து லிசாவின் ஆவியை கதாநாயகியின் உடலில் இருந்து வெளியேற்றுகிறார்.
**கரேம்மா நாயக்** (*Karemma Nayak*) கருநாடகாவை சேர்ந்த இந்திய அரசியல்வாதி ஆவார். இவர் 2023ஆம் ஆண்டு நடைபெற்ற கருநாடகச் சட்டமன்றத் தேர்தலில் வெற்றி பெற்றதன் மூலம் முதல் முறையாகச் சட்டமன்ற உறுப்பினராக உள்ளார். இவர் ராய்ச்சூர் மாவட்டத்தில் உள்ள தேவதுர்கா சட்டமன்றத் தொகுதியினைப் பிரதிநிதித்துவப்படுத்துகிறார். இவர் ஜனதா தளம் (சமயச்சார்பற்ற) கட்சி சார்பில் போட்டியிட்டு வெற்றி பெற்றார். இவர் முன்னாள் அமைச்சர் கே. சிவநாகவுடா நாயக்கை தோற்கடித்தார்.

பின்னணி
-------

ராய்ச்சூர் மாவட்டத்தில் விவசாயக் குடும்பத்தைச் சேர்ந்தவர் கரேம்மா. இவர் ஐதராபாத்து-கருநாடகா பகுதியில் ஊட்டச்சத்துக் குறைபாடு மற்றும் நில ஆக்கிரமிப்பாளர்களுக்கு எதிராகப் போராடி வருகிறார். இவர் நில மாபியாவின் அச்சுறுத்தல்களை எதிர்கொண்டுள்ளார். இவர் பல பொய் வழக்குகளில் சிக்கியதாகக் கூறப்படுகிறது. 2005ல் முஸ்தூர் கிராமப் பஞ்சாயத்துத் தலைவராக இருந்துள்ளார்.

2023 செப்டம்பரில், பாஜகவிற்கு ஜனதா தள ஆதரவை எதிர்த்தார். சூன் 2023-இல், ராய்ச்சூர் மாவட்டத்தில் உள்ள பந்தேகுட் தாண்டாவில் ஒரு கும்பலால் இவர் தாக்கப்பட்டதாகக் கூறப்படுகிறது.

மேற்கோள்கள்
-----------

1. ↑  Live, A. B. P. (2023-05-13). "Devadurga Election Result 2023 Live: Jd(s) Candidate Karemma Wins From Devadurga". *news.abplive.com* (in ஆங்கிலம்). பார்க்கப்பட்ட நாள் 2024-03-08.
2. ↑  "Karnataka Assembly Election Results 2023: Full list of winners - India Today". *web.archive.org*. 2023-05-14. பார்க்கப்பட்ட நாள் 2024-03-08.
3. ↑  "Three first-time MLAs enter Assembly from Yadgir and Raichur districts" (in en-IN). .
4. ↑  DHNS. "Karnataka: Devadurga JD(S) MLA opposes party's alliance with BJP in 2024 LS polls". *Deccan Herald* (in ஆங்கிலம்). பார்க்கப்பட்ட நாள் 2024-03-08.
5. ↑  Goudar, Mahesh M. (2023-06-06). "JD(S) ST woman MLA from Devadurga, Karemma Nayak, accuses BJP workers of assault; 1 arrested". *The South First* (in ஆங்கிலம்). பார்க்கப்பட்ட நாள் 2024-03-08.
சேர நாணயங்களில காணப்படும் சேரமன்னர் முத்திரை, வாங்குவில் எனக் குறிப்பிடப்படும் எய்யும் வில்
**பாலை பாடிய பெருங்கடுங்கோ** சங்ககாலப் புலவர்களில் ஒருவர். சங்கநூல் தொகுப்பில் இவரது பாடல்கள் 58 உள்ளன. இவர் ஒரு சேர மன்னன்.

புகழூர்க் கல்வெட்டு
-------------------

புகழூரிலுள்ள தமிழ் கல்வெட்டு அசோகன் காலத்தை சேர்ந்தது. இந்தக் கல்வெட்டில் இவனது தந்தைபெயர் 'கோ ஆதன் செல் இரும்பொறை. இவனது பெயர் பெருங்கடுங்கோ. இவனது மகன் பெயர் இளங்கடுங்கோ' என்று குறிப்பிடப்பட்டுள்ளது.

இவரது பாடல்கள்
--------------

அகநானூறு 5, 99, 111, 155, 185, 223, 261, 267, 291, 313, 337, 379,   

கலித்தொகை பாலைக்கலி 35 பாடல்  

குறுந்தொகை 16, 27, 124, 135, 137, 209, 231(மருதம்), 262, 283, 398,   

நற்றிணை 9, 48, 118, 202, 224, 256, 318, 337, 384, 391,  

இவற்றில் காட்டப்பட்டுள்ள மருதத்திணைப் பாடல் ஒன்று நீங்கலாக அனைத்தும் பாலைத்திணைப் பாடல்கள்.
புறநானூறு 282

இவரால் குறிப்பிடப்பட்டோர்
-------------------------

கொண்கானங் கிழான், மழவர் ஆகியோர் இவரால் குறிப்பிடப்பட்டுள்ளனர்.

பாலைக்கலி
---------

இந்தப் புலவர் அரசன் ஆதலால் செங்கோலாட்சி, கொடுங்கோலாட்சி போன்றவறை நயமான உவமைகளாகச் சுட்டியுள்ளார்.

அடிக்குறிப்பு
-------------

1. ↑  கோ ஆதன் செல்லிரும்பொறை மகன் பெருங்கடுங்கோ மகன் இளங்கடுங்கோ - என்பது கல்வெட்டுத் தொடர்.

வெளிப்பார்வை
------------

பாலை பாடியவன் வெற்றி, கொடை பற்றிப் பேய்மகள் இளவெயினி
**நுண்ணுயிரி தொழில்நுட்ப நிறுவனம்** **(IMTECH)** (*Institute of Microbial Technology*) இந்தியாவின், சண்டிகரில் அறிவியல் மற்றும் தொழிலக ஆய்வு குழுமத்தின் (சிஎஸ்ஐஆர்) நிதியுதவியில் 1984இல் நிறுவப்பட்ட நிறுவனமாகும்.

நவீன உயிரியல் அறிவியல் மற்றும் நுண்ணுயிரி சம்பந்தப்பட்ட உயிரி தொழில்நுட்பத்தின் பல துறைகளில் இந்த நிறுவனம் ஆராய்ச்சியில் ஈடுபட்டுள்ளது. நோயெதிர்ப்பு மற்றும் தொற்று நோய்கள், புரத வடிவமைப்பு மற்றும் பொறியியல், நொதித்தல் அறிவியல், நுண்ணுயிர் உடலியல் போன்ற ஆராய்ச்சிகளுக்குச் சிறப்பு முக்கியத்துவம் அளிக்கிறது. மரபியல், ஈஸ்ட் உயிரியல், உயிர் தகவலியல், நுண்ணுயிர் அமைப்பு முறைப்படுத்தல்களின், நுண்ணுயிர் பன்முகத்தன்மையில் உயிராற்றல் பொருட்கள் மற்றும் நொதிகள் உயிர் மாற்றம் உள்ளிட்ட துறைகளில் ஆய்வுகள் நடைபெறுகின்றன. இந்நிறுவனத்தின் தற்போதைய இயக்குநர் முனைவர் சஞ்சீவ் கோஸ்லா ஆவார். மேனாள் இயக்குநர்ககளாக முனைவர் அனில் கோல், மற்றும் முனைவர் கிரிஷ் சாஹ்னி உள்ளனர்.

வசதிகள்
-------

நவீன உயிரியல் ஆராய்ச்சிக்கான வசதிகளுடன் இந்த நிறுவனம் உள்ளது. இவற்றில் ஆய்வகத்திலிருந்து சோதனை அளவிலான நொதித்தல், திசு மற்றும் உயிரணு வளர்ப்பு வசதி, நுண்ணுயிரிகளைப் பராமரித்தல், பாதுகாத்தல் மற்றும் அடையாளம் காணும் வசதி, ஆய்வக விலங்கு வளர்ப்பிடம், உயிரி தகவல்தொடர்பு மற்றும் உயிர் கணக்கீட்டிற்கான நிலையங்கள், புரதம் மற்றும் டி.என்.ஏ பகுப்பாய்விற்கான உபகரணங்கள், அறிவுசார் சொத்து மேலாண்மைக்கான சுமார் 64,000 மேற்கோள் புத்தகங்கள், அதி நவீன நுண்ணோக்கிகள் மற்றும் தரவுத்தளங்களைக் கொண்ட நூலகம் செயல்பாட்டில் உள்ளன. நோய்க்கிருமி நுண்ணுயிரிகளின் ஆராய்ச்சி பணிகளுக்காக இந்த நிறுவனம் உயிரியல் பாதுகாப்பு நிலை 3 (பி.எஸ்.எல் 3) ஆய்வக வசதியைக் கொண்டுள்ளது.

சாதனைகள்
--------

இயற்கை, மறுசீரமைப்பு மற்றும் உறைவு குறிப்பிட்ட ஸ்ட்ரெப்டோகினேஸ் ஒரு முக்கியமான உயிர் காக்கும் மருந்தாகக் காப்புரிமை பெறப்பட்டுள்ளது.

கல்வியாளர்கள்
-------------

இந்த நிறுவனம் காசியாபாத் (ACSIR), அறிவியல் மற்றும் புதுமையான ஆராய்ச்சி குழுமத்துடன் இணைந்து கூட்டாக முனைவர் பட்ட ஆய்வினை வழங்குகிறது.[]

மருந்து கண்டுபிடிப்பிற்கான கணக்கீட்டு வளங்கள்
---------------------------------------------

சிஆர்டிடி (மருந்து கண்டுபிடிப்பிற்கான கணக்கீட்டு வளம்) என்பது திறந்த மூல மருந்து கண்டுபிடிப்பு (ஓ.எஸ்.டி.டி) இன்சிலிக்கோ தொகுதியின் ஒரு பகுதியாகும். சிஆர்டிடி வலை வாசல் மருந்து கண்டுபிடிப்பு தொடர்பான கணினி வளங்களை வழங்குகிறது. சி.எஸ்.ஐ.ஆர்-நுண்ணுயிரி தொழில்நுட்ப நிறுவனத்தில் கஜேந்திர பால் சிங் ராகவாவின் வழிகாட்டுதலின் கீழ் இந்த தொகுதி உருவாக்கப்பட்டுப் பராமரிக்கப்படுகிறது.[]

போலி தரவுகளின் சர்ச்சை
----------------------

17 ஜூலை 2014 அன்று, இந்தியாவின் பிரதான ஊடகங்கள் பல்வேறு பத்திரிகைகளில் இந்நிறுவன ஆய்வு வெளியிடு ஆவணங்களைத் திரும்பப் பெறுவது குறித்த அறிக்கைகளை வெளியிட்டன.

உயிர் தகவல்தொடர்பு சேவைகள்
--------------------------

சண்டிகரின் நுண்ணுயிர் தொழில்நுட்ப நிறுவனத்தில் 150க்கும் மேற்பட்ட இலவச மற்றும் திறந்த மூல மென்பொருள், தரவுத்தளங்கள் மற்றும் வலை சேவையகங்கள் உருவாக்கப்பட்டுள்ளன. இந்த சேவையகங்கள் உலகளவில் அறிவியல் சமூகத்தால் பெரிதும் பயன்படுத்தப்படுகின்றன.[]

மேற்கோள்கள்
-----------

1. ↑  "Know-how for the production of clot-specific streptokinase". *Imtech*. 2018-01-30. Archived from the original on 2018-01-30. பார்க்கப்பட்ட நாள் 2018-01-30.

வெளி இணைப்புகள்
---------------

* அதிகாரப்பூர்வ இணையதளம்
ரயில் நிலையம் அருகே சி.எஃப்.டி.ஆர்.ஐ பிரதான வாயில்
சி.எஃப்.டி.ஆர்.ஐ மைசூர் எழில்மிகு தோற்றம்
**சி.எஸ்.ஐ.ஆர்-மத்திய உணவு தொழில்நுட்ப ஆராய்ச்சி நிறுவனம் (சி.எஸ்.ஐ.ஆர்-சி.எஃப்.டி.ஆர்.ஐ)**(*CSIR-Central Food Technological Research Institute*), அறிவியல் மற்றும் தொழில்துறை ஆராய்ச்சி மன்றத்தின் (சி.எஸ்.ஐ.ஆர்) ஆதரவின் கீழ் செயல்படும் ஆய்வு நிறுவனமாகும். இது 1950-ஆம் ஆண்டு அக்டோபர் 21-ஆம் நாளன்று இந்தியாவின் கர்நாடகா மாநிலத்தில் மைசூரில் நிறுவப்பட்டது. சி.எஃப்.டி.ஆர்.ஐ தன் வள மையங்களை ஐதராபாத், இலக்னோ மற்றும் மும்பையில் நிறுவியுள்ளது. இந்நிறுவனம் உணவுத்தொழில் துறையில் ஈடுபடும் தொழில்முனைவோருக்குத் தொழில்நுட்ப உதவிகளை வழங்குகிறது.

சி.எஸ்.ஐ.ஆர்-சி.எஃப்.டி.ஆர்.ஐ என்பது ஒரு பெரிய மற்றும் பன்முகப்படுத்தப்பட்ட ஆய்வகமாகும். இந்நிறுவனத்தின் தற்போதைய இயக்குநர் முனைவர் ஸ்ரீதேவி அன்னபூர்ண சிங். இந்நிறுவனத்தில் சுமார் 200 அறிவியல் அறிஞர்கள், தொழில்நுட்ப வல்லுநர்கள் மற்றும் பொறியியலாளர்களுடன் 200க்கும் மேற்பட்ட தொழில்நுட்ப வல்லுநர்கள், திறமையான தொழிலாளர்கள் மற்றும் ஆதரவு ஊழியர்கள் பணியாற்றுகின்றனர். உணவு பொறியியல், உணவு உயிரிதொழினுட்பம், நுண்ணுயிரியல், தானிய அறிவியல், உணர்வு அறிவியல், உயிர்வேதியியல், மூலக்கூறு ஊட்டச்சத்து மற்றும் உணவு பாதுகாப்பு ஆகியவற்றை முத்ன்மையாகக் கொண்ட ஆய்வகங்கள் உட்பட பதினாறு ஆராய்ச்சி மற்றும் மேம்பாட்டுத் துறைகள் உள்ளன.

இந்த நிறுவனம் 300க்கும் மேற்பட்ட தயாரிப்புகள், செயல்முறைகள் மற்றும் உபகரண வகைகளை உருவாக்கியுள்ளது. இதன் மூலம் இந்நிறுவனம் பல காப்புரிமைகளைக் கொண்டுள்ளது. இக்கண்டுபிடிப்பு குறித்த செய்திகள் ஆய்வுக் கட்டுரைகள் புகழ்பெற்ற பத்திரிகைகளில் வெளிவந்துள்ளன. உலகின் உணவு தானியங்கள், பழம் மற்றும் காய்கறி உற்பத்தியில் இந்தியா இரண்டாவது உற்பத்தியாளர் எனும் பெருமையுடையது. எனவே இந்நிறுவனம் தானியங்கள், பருப்பு வகைகள், எண்ணெய் வித்துக்கள், மற்றும் மசாலா, பழங்கள், காய்கறிகள், இறைச்சி, மீன் மற்றும் கோழி உற்பத்தி மற்றும் கையாளுதல் குறித்து ஆய்வு மேற்கொண்டுவருகிறது.

இந்நிறுவனம் செயல்திறனை அதிகரிக்கவும் மற்றும் அறுவடைக்கு பிந்தைய இழப்புகளைக் குறைக்கவும், கூடுதல் வசதி, ஏற்றுமதி அதிகரிப்பு, உணவுப் பொருட்களுக்கான புதிய ஆதாரங்களைக் கண்டுபிடித்தல், மனித வளங்களை ஒருங்கிணைத்தல், உணவு தொழிலில் செலவுகள் குறைத்தல் மற்றும் புதுமையினைப் புகுத்த முனைப்புடன் செயல்படுகிறது.

சி.எஸ்.ஐ.ஆர்-சி.எஃப்.டி.ஆர்.ஐ 300க்கும் மேற்பட்ட தயாரிப்புகளை உருவாக்கியுள்ளது. உபகரண வடிவமைப்புகள் உள்ளிட்ட செயல்முறைகள் மற்றும் தொழில்நுட்பங்கள் 4000க்கும் மேற்பட்ட உரிம தாரர்களுக்கு வணிக பயன்பாட்டிற்காக வெளியிடப்பட்டுள்ளன.

குறிப்புகள்
-----------

1. ↑  "CSIR Lab Directory". Archived from the original on 15 January 2013. பார்க்கப்பட்ட நாள் 19 January 2013.
2. ↑  "CFTRI - R & D Departments". Archived from the original on 9 November 2012. பார்க்கப்பட்ட நாள் 19 January 2013.
3. ↑  "Indian Agriculture". பார்க்கப்பட்ட நாள் 19 January 2013.
4. ↑  "CFTRI does its bit for tenth plan draft - The Times of India". . 
[*தொடர்பிழந்த இணைப்பு*]

வெளி இணைப்புகள்
---------------

* 
*
**நுண்ணளவு மாழை** (*Mineral (nutrient)*) என்பது ஊட்டச்சத்து விஷயத்தில், ஒரு இரசாயன உறுப்பு ஆகும். சில "தாதுக்கள்" உயிர் வாழ்வதற்கு இன்றியமையாதவையாகும். அத்தியாவசிய ஊட்டச்சத்துக்களின் நான்கு குழுக்களில் இவைகளும் ஒன்றாகும், மற்றவை வைட்டமின்கள், அத்தியாவசிய கொழுப்பு அமிலங்கள், அத்தியாவசிய அமினோ அமிலங்கள் ஆகியன ஆகும். மனித உடலில் உள்ள ஐந்து முக்கிய தாதுக்கள் கல்சியம், பாசுபரசு, பொட்டாசியம், சோடியம் மற்றும் மக்னீசியம் ஆகும். மீதமுள்ள தனிமங்கள் "இம்மியப் பொருள்" என்று அழைக்கப்படுகின்றன. பொதுவாக ஏற்றுக்கொள்ளப்பட்ட இம்மியப் பொருட்கள் இரும்பு, குளோரின், கோபால்ட், செம்பு, துத்தநாகம், மாங்கனீசு, மாலிப்டினம், அயோடின், செலினியம் ஆகும்.

மனித உடலில் 96% கார்பன், ஹைட்ரஜன், ஆக்ஸிஜன் மற்றும் நைட்ரஜன் ஆகும். இந்த கூறுகள் பொதுவாக ஊட்டச்சத்து தாதுக்களின் பட்டியலில் சேர்க்கப்படுவதில்லை. தாவரங்கள் மண் கனிமங்களைப் பெறுகின்றன. தாவரங்கள் விலங்குகளால் உட்கொள்ளப்படுகின்றன. மேலும் மற்ற விலங்குகள் இந்த விலங்குகளை உட்கொள்வதிலிருந்து இந்த தாதுக்களைப் பெறுகின்றன.

மேற்கோள்கள்
-----------

1. ↑  "Minerals". MedlinePlus, National Library of Medicine, US National Institutes of Health. 22 December 2016. பார்க்கப்பட்ட நாள் 24 December 2016.
2. ↑  "Vitamin and mineral supplement fact sheets". Office of Dietary Supplements, US National Institutes of Health, Bethesda, MD. 2016. பார்க்கப்பட்ட நாள் 19 December 2016.
3. ↑  "Minerals". Micronutrient Information Center, Linus Pauling Institute, Oregon State University, Corvallis, OR. 2016.
அகத்திணை என்பது உலகியல் வழக்கத்துக்கும், நாடக வழக்கத்துக்கும் பொருந்திவருமாறு பின்னப்பட்டதோர் வாழ்க்கைக் களஞ்சியம்.

பண்டைய தமிழ் இலக்கியங்கள் அக்காலத் தமிழர் வாழ்வை அக வாழ்வு, புற வாழ்வு என இரு வகையாகக் கொள்வதைக் காணலாம். இவற்றுள் ஓர் ஆணும், பெண்ணும் காதலால் இணைந்து தமக்குள்ளே இன்பம் துய்த்து வாழ்தல் அக வாழ்வு ஆகும். இவ்வாறு அவர்கள் தமது உள்ளத்துள், அதாவது அகத்துள், நுகரும் உணர்வுகள் குறித்தவற்றையே பழந்தமிழ் இலக்கியங்கள் **அகத்திணை** என்கின்றன 

இன்று நமக்குக் கிடைக்கக்கூடியதாக உள்ள மிகப் பழைய தமிழ் இலக்கண நூலாகிய தொல்காப்பியம் அதன் பொருளதிகாரத்தில் அகத்திணை, புறத்திணை பற்றி விரிவாக விளக்குகின்றது. 

அகத்திணை என்பது நாடக வழக்கிலும்,உலகியல் வழக்கிலும் உள்ள செய்திகளைக் கூறும்.  இதில் யாருடைய பெயரையும் சுட்டிக் கூறும் பழக்கம் இல்லை.  இவற்றில் தமிழரின் வாழ்க்கைப் பாங்குகளும், பண்புகளும் இழையோடிக் கிடக்கும்.

அகத்திணை மாந்தர் அகப்பொருளின் உறுப்பினர்கள்.

அகத்திணைப் பிரிவுகள்
--------------------

தொல்காப்பியம் அகத்திணையை ஏழு பிரிவுகளாக வகுத்துள்ளது. இவை,

1. கைக்கிளை
2. குறிஞ்சித் திணை
3. பாலைத் திணை
4. முல்லைத் திணை
5. மருதத் திணை
6. நெய்தல் திணை
7. பெருந்திணை

என்பனவாகும். இவற்றுள் கைக்கிளை மற்றும் பெருந்திணை முறையே ஒருதலைக் காமத்தையும், பொருந்தாக் காமத்தையும் குறிக்கின்றன. இதனால் இவை தமிழர் வாழ்வியலில் பெருமைக்கு உரியனவாகக் கருதப்படுவது இல்லை. ஏனைய ஐந்தும், நிலத்திணைகளுடன் இணைத்துப் பெயர் இடப்பட்டிருப்பதைக் காணலாம். அகவாழ்வின் அம்சங்களாகத் தமிழ் இலக்கியங்கள் காணும் புணர்தல், பிரிதல், இருத்தல், இரங்கல், ஊடல் என்பவை ஒவ்வொன்றும் ஐவகை நிலத்திணைகளில் ஒவ்வொன்றுக்குச் சிறப்பானவையாகக் கொண்டு இலக்கியம் செய்யப்படுதல் அக்கால வழக்கம். இதனால் பாடல்களில் எந்த பாடுபொருள் எடுத்தாளப்படுகிறதோ அதனோடு இணைந்த நிலப் பெயர் கொண்ட திணைப் பிரிவுள் அப்பாடல் அடங்கும். இதனை விளக்கும் வாய்பாட்டுப் பாடல்

போக்கெல்லாம் பாலை, புணர்தல் நறுங்குறிஞ்சி  

ஆக்கம் அளி ஊடல் அணி மருதம் - நோக்கு ஒன்றி  

இல் இருத்தல் முல்லை, இரங்கிய போக்கு ஏர் நெய்தல்  

புல்லும் கவிமுறைக்கு ஒப்பு

இவற்றையும் பார்க்கவும்
----------------------

* சங்க இலக்கியம், ஐந்திணை வளம், திணை விளக்கம்

அடிக்குறிப்பு
-------------

1. ↑  நாடக வழக்கினும் உலகியல் வழக்கினும் பாடல் சான்ற புலன்நெறி வழக்கம் - தொல்காப்பியம், அகத்திணையியல் 56
2. ↑  மக்கள் நுதலிய அகன் ஐந்திணையும் சுட்டி ஒருவர்ப் பெயர் கொளப் பெறாஅர். தொல்காப்பியம், அகத்திணையியல் 57
கிண்ணியா என்பது இலங்கையின் கிழக்குக் கடற்கரையில், கிழக்கு மாகாணத்தில் திருகோணமலை மாவட்டத்தில் உள்ள ஒரு நகரம். இது திருகோணமலை நகரத்திலிருந்து சுமார் 20 கிமீ (12 மைல்) தொலைவிலும், கொழும்பிலிருந்து 240 கிமீ (150 மைல்) தொலைவிலும் உள்ளது. இலங்கையின் வறண்ட வலயத்தில் அமைந்துள்ள கிண்ணியா பிரதேசம் பெரும்பாலும் மிகக் குறைந்த மழைப்பொழிவுடன் வெப்பமான மற்றும் வறண்ட காலநிலையை அனுபவிக்கிறது. கிண்ணியா பாலம் இலங்கையின் மிக நீளமான பாலமாகும், இது நகரத்தில் பல சுற்றுலாப் பயணிகளை ஈர்க்கிறது. இது சுமார் 350 ஆண்டுகளுக்கும் மேற்பட்ட வரலாற்றைக் கொண்டதொரு பிரதேசமாகும். மூன்று பக்கங்களும் கடலால் சூழப்பட்டு இயற்கை எழில் கொண்டது இந்நகர். இலங்கையிலேயே மிக நீளமான கடல் மேல் பாலம் கிண்ணியாவிலேயே அமைந்துள்ளது.

ஏறக்குறைய 35,000 பேர் இங்கு வாழ்கின்றனர்.  இவர்களில் 97% தமிழ் பேசும் முஸ்லிம்களும், ஏனையோர் தமிழர்களும் ஆவர்.

2004 ஆழிப்பேரலையின் போது இந்நகர் பெரும் அழிவைச் சந்தித்தது.

இவற்றையும் பார்க்க
------------------

* நிலாவெளி
* திரியாய் கிராம அலுவலர் பிரிவு

மேற்கோள்கள்
-----------

1. ↑  "City Population". *www.citypopulation.de*. பார்க்கப்பட்ட நாள் 2008-12-30.

வெளி இணைப்புகள்
---------------

* பரணிடப்பட்டது 2020-02-05 at the வந்தவழி இயந்திரம்
* Kinniya.net
* Kinniya Central College
* Kinniya Vision பரணிடப்பட்டது 2014-12-17 at the வந்தவழி இயந்திரம்
* கிண்ணியா வலயக் கல்வி அலுவலகம் பரணிடப்பட்டது 2015-08-26 at the வந்தவழி இயந்திரம்
* Gbase Technologies
* MUSDA Suppliers பரணிடப்பட்டது 2015-08-01 at the வந்தவழி இயந்திரம்
* ASMsrilanka.org பரணிடப்பட்டது 2015-08-01 at the வந்தவழி இயந்திரம்
* Al-Aqsa College பரணிடப்பட்டது 2019-01-09 at the வந்தவழி இயந்திரம்
* கிண்ணியா வலய கணனி வள நிலையம் பரணிடப்பட்டது 2015-09-09 at the வந்தவழி இயந்திரம்
* Kinniya Majlis Shoorah பரணிடப்பட்டது 2015-06-16 at the வந்தவழி இயந்திரம்
பனிக்கட்டி வாளி அறைகூவலை நிறைவேற்றுமொருவர்
**பனிக்கட்டி வாளி அறைகூவல்** (Ice Bucket Challenge) என்பது தசையூட்டமற்ற பக்க மரப்பு நோய்க்கான ஆராய்ச்சியில் ஈடுபடும் தன்னார்வத் தொண்டு நிறுவனத்திற்கு நிதி திரட்ட மேற்கொள்ளப்பட்ட அறைகூவல் ஆகும். இந்த அறைகூவலை எதிர் கொள்பவர் ஒரு வாளி குளிர்ந்த நீரை தனது தலையில் ஊற்றிக் கொள்ளவோ அல்லது அத்தொண்டு நிறுவனத்திற்கு $100 நிதியோ அல்லது இரண்டையுமே இருபத்தி நான்கு மணி நேரத்திற்குள் செய்யவோ தன் நண்பர்களால் அறைகூவல் விடப்படுவார். 2014 ஆம் ஆண்டின் நடுவில் சமூக வலைத்தளங்களில் மிக வேகமாக இந்தச் அறைகூவல் பற்றிய செய்தி பரவியது. உலகம் முழுவதும் உள்ள பலரும் இந்த அறைகூவலில் பங்கேற்றனர்.

பின்னணி
-------

தசையூட்டமற்ற பக்க மரப்பு நோய் (Amyotrophic lateral sclerosis - ALS) எனப்படும் நரம்பு தொடர்பான நோய் குறித்து விழிப்புணர்வு ஏற்படுத்தவும், நிதி திரட்டவும் பனிக்கட்டி வாளி அறைகூவல் அறிமுகப்படுத்தப்பட்டது. இந்தச் அறைகூவலை உலக பிரபலங்களில் பலர் ஏற்றுத் தங்கள் தலையில் ஒரு வாளி குளிர்ந்த நீரை ஊற்றியுள்ளனர். மேலும் இந்தச் சவாலை ஏற்கும் ஒவ்வொருவரும் 3 பேரை முன்மொழிந்து அவர்களையும் இந்தச் அறைகூவலை ஏற்குமாறு கூற வேண்டும்.

மேற்கோள்கள்
-----------

1. ↑  Lost Coast Of New Zealand (2014-07-09). "Charities benefit from viral ice challenge - National News". TVNZ. பார்க்கப்பட்ட நாள் 2014-08-17.
2. ↑  "News". Cancer Society Auckland. Archived from the original on 2015-03-17. பார்க்கப்பட்ட நாள் 2014-08-17.
சிரோம் **இந்திரா** என்று அழைக்கப்படும் **க்ஷேத்ரிமாயும் இந்திரா தேவி** ஓர் இந்திய தொழிலதிபர், வடிவமைப்பாளர் மற்றும் சமூக சேவகர் ஆவார்.

வாழ்க்கை
--------

சிரோம் தேவி மணிப்பூரின் மேற்கு இம்பால் மாவட்டத்தில் பிறந்தார். இவருடன் பிறந்த ஆறு குழந்தைகளில், இவர் முதலில் பிறந்தவர்.  இவர் அரசியல் அறிவியலில் பட்டதாரி ஆவார், இவர் குவாஹாட்டியில் உள்ள இந்தியன் இன்ஸ்டிடியூட் ஆஃப் ஹார்டுவேர் டெக்னாலஜியில் நெசவுத் தொழிலையும் படித்தார், மேலும் இவரது முதல் வேலை 1994 இல் கோஎன்கா நூற்பு ஆலையில் (GOENKA) இல் இருந்தது.

2003 ஆம் ஆண்டு இவர், தனது கணவருடன் சேர்ந்து கைத்தறி உற்பத்திப் பொருட்களுக்கான ஏற்றுமதி நிறுவனத்தை தொடங்கினார். 

2015 ஆம் ஆண்டில், ஜவுளி அமைச்சகம் இவரது பணியை அங்கீகரித்தது. மேலும், கைத்தறி தயாரிப்புகளின் வடிவமைப்பு மேம்பாட்டிற்கான தேசிய விருதைப் பெற்ற முதல் இந்தியர் என்ற பெருமையைப் பெற்றார். 

சர்வதேச மகளிர் தினத்தன்று சிரோம் தேவிக்கு கைத்தறி நெசவுத் துறையில் பங்களித்ததற்காக நாரி சக்தி விருது வழங்கப்பட்டது   புது தில்லியில் உள்ள குடியரசுத் தலைவர் மாளிகையில் ( ராஷ்டிரபதி பவன் ) குடியரசுத் தலைவர் ராம்நாத் கோவிந்த் இந்த விருதை வழங்கினார், இந்தியப் பிரதமர் நரேந்திர மோடி மற்றும் பெண்கள் மற்றும் குழந்தைகள் மேம்பாட்டுத் துறை அமைச்சர் மேனகா சஞ்சய் காந்தி ஆகியோரும் கலந்து கொண்டனர். அந்த ஆண்டு இவருடன் சேர்த்து, சுமார் 30 பேர் மற்றும் ஒன்பது நிறுவனங்கள் கௌரவிக்கப்பட்டனர், பங்குபெற்ற அனைவரும் விருதுடன், பரிசு தொகையாக தலா $ 100,000 பெற்றனர்.   அன்றைய தினம் கௌரவிக்கப்பட்ட மற்றொரு நபர், ஜவுளித்துறையில் சிறந்து விளங்கிய மது ஜெயின் ஆவார்.  அந்த விருதின் அதே நாளில், பதினைந்து பெண்கள் வுமன் டிரான்ஸ்ஃபார்மிங் இந்தியா விருதைப் பெறுவதற்கான பரிந்துரைகள் திறக்கப்பட்டன. அதில் இவரது பெயர் பரிந்துரைக்கப்பட்டது. மேலும், அந்த ஆண்டின் பிற்பகுதியில் அந்த விருது வழங்கப்பட்டது. 

2018 ஆம் ஆண்டளவில் இவர் 1992 இல் உருவாக்கப்பட்ட "அனைத்திந்திய கைத்தறி வாரியத்தின்"  உறுப்பினர் ஆனார். இருப்பினும் 2020 இல் வாரியம் கலைக்கப்பட்டது, ஏனெனில் அந்த திட்டம் போதுமான அளவு பலனளிக்கவில்லை.

குறிப்புகள்
-----------


1. 1 2 3  "Kshetrimayum Indira Devi of Manipur conferred *Women Transforming India Award 2018* by NITI Aayog & United Nations India | Times Of Manipur %". 2018-12-17.
2. ↑  "Chirom Indira Promoter of Manipuri Handlooms products". *e-pao.net*. பார்க்கப்பட்ட நாள் 2021-01-15.
3. 1 2  "Manipur's Chirom Indira awarded Nari Shakti Puraskar 2017". *NORTHEAST NOW* (in அமெரிக்க ஆங்கிலம்). பார்க்கப்பட்ட நாள் 2021-01-15.
4. ↑  "Nari Shakti Puraskar - Gallery". *narishaktipuraskar.wcd.gov.in*. Archived from the original on 2021-01-14. பார்க்கப்பட்ட நாள் 2021-01-13.
5. ↑  "On International Women's Day, the President conferred the prestigious Nari Shakti Puraskars to 30 eminent women and 9 distinguished Institutions for the year 2017". *pib.gov.in*. பார்க்கப்பட்ட நாள் 2021-01-14.
6. ↑  "International Women's Day: President Kovind honours 39 achievers with 'Nari Shakti Puraskar'". *The New Indian Express*. Archived from the original on 2021-01-14. பார்க்கப்பட்ட நாள் 2021-01-08.
7. ↑  "Madhu Jain Honoured by Ministry of Textiles' Award for Special Recognition in Textile Sector - Times of India". *The Times of India* (in ஆங்கிலம்). பார்க்கப்பட்ட நாள் 2021-01-16.
8. ↑  "Why was the All India Handloom Board dissolved?". *The Indian Express* (in ஆங்கிலம்). 2020-09-05. பார்க்கப்பட்ட நாள் 2021-01-15.
**ரொபேர்ட்டொ "பொபி" அல்ஃபொன்சோ ஃபாரெல்** (அக்டோபர் 6, 1949 — டிசம்பர் 30, 2010) என்பவர் 1970களில் மிகவும் பிரபலமான பொனி எம். என்ற பாப் இசை மற்றும் திசுக்கோ குழுவின் ஒரு உறுப்பினரும், நடனக்காரரும், பாடகரும் ஆவார். ஃபாரெல் ஆம்ஸ்டர்டாமில் வசித்து வந்தார்.

இளமைக்காலம்
-----------

கரிபியன் நாடான நெதர்லாந்து அண்டிலிசுவில் உள்ள அருபா தீவில் ஃபாரெல் பிறந்தார். தனது 15வது அகவையில் தனது பள்ளிப்படிப்பை முடித்து இரண்டாண்டுகள் மாலுமியாகப் பணியாற்றியபோது பல நாடுகளுக்கும் சென்று சென்று, நோர்வேயில் தனது வாழ்க்கையை ஆரம்பித்தார். அங்கிருந்து நெதர்லாந்து சென்று சில காலம் நடனக்காரராகத் தொழிலை ஆரம்பித்து [[பின்னர் அங்கிருந்து செருமனி சென்றார்.

பொனி எம். இசைக்குழுவில்
-----------------------

செருமனியில் அப்போது புதிதாக ஆரம்பிக்கப்பட்ட பொனி எம். என்ற பாப் இசைக் குழுவில் இணைத்துக் கொள்ளப்பட்டார். 1978 ஆம் ஆண்டில் "டாடி கூல்" என்ற தனது முதலாவது பாடல் மூலம் பொனி எம். குழு புகழ் பெற்றது. அதே ஆண்டு "றிவர்ஸ் ஒஃப் பாபிலோன்" என்ற பாடலுடன் சேர்ந்து ஐக்கிய இராச்சியத்தில் முதல் தரப் பாடலாகத் தேர்ந்தெடுக்கப்பட்டிருந்தது. பிரித்தானியாவில் மட்டும் 2 மில்லியன் இசைத்தட்டுகள் விற்கப்பட்டன.

1986 ஆம் ஆண்டில் பொனி எம். இசைக்குழு கலைக்கப்பட்டதை அடுத்து, ஃபாரெல் தனியே வெறு மூன்று பெண் பாடகர்களுடன் இணைந்து "Bobby Farrell of Boney M." என்ற பெயரில் தனது இசைப்பயணத்தை மேற்கொண்டார்.

மறைவு
-----

பொபி ஃபாரெல் 2010, டிசம்பர் 30 இல் உருசியாவின் சென் பீட்டர்ஸ்பேர்க் நகரில் உள்ள ஒரு விடுதியில் காலமானார். இறப்பதற்கு முதல் நாள் ஒரு நடன விழாவில் தனது குழுவுடன் கலந்து கொண்டார். இறப்பிற்கான காரணம் தெரிவிக்கப்படவில்லை. இவருக்கு ஒரு மகனும் ஒரு மகளும் உள்ளனர்.

மேற்கோள்கள்
-----------

1. ↑  Albums by Bobby Farrell - Rate Your Music
2. ↑  "Boney M singer Bobby Farrell dies at 61". *த கார்டியன்*. 30 December 2010.. பார்த்த நாள்: 30 டிசம்பர் 2010.
3. ↑  "Whatever happened to Boney M?". பார்க்கப்பட்ட நாள் 30 December 2010.
4. ↑  "Bobby Farell (61) overleden". Archived from the original on 30 டிசம்பர் 2010. பார்க்கப்பட்ட நாள் 30 December 2010. `{{cite web}}`: Check date values in: `|archive-date=` (help)
5. ↑  "Boney M's Bobby Farrell has died, aged 61". பார்க்கப்பட்ட நாள் 30 December 2010.

வெளி இணைப்புகள்
---------------

* பொபி ஃபாரெலின் இணையத்தளம் பரணிடப்பட்டது 2019-05-21 at the வந்தவழி இயந்திரம்
* இறப்புக் குறித்து ஐடிஎன் அறிக்கை பரணிடப்பட்டது 2011-01-02 at the வந்தவழி இயந்திரம்
**வால்டர் ஹெச்.ஜி. லீவின்** (Walter Lewin) ஒரு இயற்பியல் பேராசிரியர். இவர் ஜனவரி 29-ல் 1936 ஆம் ஆண்டு பிறந்தார். எம்.ஐ.டி யில் பணிபுரிந்தார்.

கல்வி
-----

1965 -ல் டெல்ஃப்ட் தொழில்நுட்பப் பல்கலைக்கழகத்தில் அணுக்கருவியல் இயற்பியலில் பட்டம் பெற்றார்.மேலும் ரோட்டர்டாம் கல்லூரியில் இயற்பியல் ஆசிரியராகவும் பணியாற்றினார்.1966-ல் எம்.ஐ.டி யில் துணைப் பேராசிரியராகப் பணியில் சேர்ந்தார்.பின்னர் எம். ஐ. டி யில் 1974-ல் பேராசிரியாக பணிபுரிந்தார். ஜார்ஜ் கிளார்க் என்பவருடன் இணைந்து பலூன்கள் மூலம் எக்ஸ்கதிர் வானியல் சோதனைகளைச் செய்தார்.அதன் பின்னர் 20 முறை இப்படியான சோதனைகளைச் செய்தார்.இச்சோதனைகளின் மூலம் புதிய 5 எக்ஸ்கதிர் மூலங்களைக் கண்டறிந்தனர்.
இவரின் 450 அறிவியல் கட்டுரைகள் இதுவரை வெளியாகியுள்ளன.எம்.ஐ.டி யில் இவரது உரைகள் மற்றும் வகுப்புகள் பிரசித்தி பெற்றவை. 2011 முதல் இணையம் வழி ஸ்கைப் மூலம் உலகின் பல்வேறு மாணவர்களுக்கு வகுப்புகள் எடுத்தார்.

மேற்கோள்கள்
-----------

1. ↑  Instructor Profile: Walter Lewin at MIT OpenCourseWare (archived 2009)
2. ↑  "1971ApJ...169L..17L Page L17". Adsabs.harvard.edu. பார்க்கப்பட்ட நாள் 2013-04-20.
**அனுபம் மிஸ்ரா** (ஆங்கிலம்: Anupam Mishra, இந்தி:i: अनुपम मिश्र, உருது : انوپم مشرا‎) இந்தியாவைச் சார்ந்த சுற்றுச்சூழலியலாளர் ஆவார். இவர் 1948 ஆம் ஆண்டு பிறந்தவர். இவர் காந்தியவாதியாகவும், எழுத்தாளராகவும், பத்திரிகையாளராகவும், நீர் மேலாண்மையாளராகவும் அறியப்பட்டார். இவர் 1996 ஆம் ஆண்டு இந்திய மத்திய அரசின் விருதைப் பெற்றார். நீர் மேலாண்மை தொடர்பாக ராஜஸ்தான், மத்தியப் பிரதேசம், மஹாராஷ்டிரம் மற்றும் உத்திரப் பிரதேசம் ஆகிய மாநிலங்களின் கிராமங்களுக்கு வழிகாட்டியுள்ளார்.

இராஜஸ்தான் மாநிலத்தில் உள்ள நீர்நிலைகள் மற்றும் கிணறுகளைப் பற்றி ஆராய்ந்து, குளங்களின் வரலாறு குறித்து இவர் எழுதிய 'The ponds are still relevant' என்னும் புத்தகம் மிக முக்கியமானது. இந்நூலை 'குளங்கள் இன்றும் உயிர்வாழ்கின்றன' (யாழிசைப் பதிப்பக வெளியீடு-2017), 'குளக்கரைகளில் இளைப்பாறும் வரலாறு' (தன்னறம் வெளியீடு-2018) என்னும் பெயர்களில் தமிழில் வெளிவந்துள்ளன.

மேற்கோள்கள்
-----------

1. ↑  Rural Jal Yodhas:Anupam Mishra rainwaterharvesting.org.
2. ↑  List of Indira Gandhi Paryavaran Purashkar Awardees பரணிடப்பட்டது 25 செப்தெம்பர் 2010 at the வந்தவழி இயந்திரம் Indira Gandhi Paryavaran Puraskar, Official website.
3. ↑  "Are you a water evangelist?". Mint. 6 November 2008. .
**வைரிவயல் முனீஸ்வரர் கோயில்** தமிழ்நாட்டில் புதுக்கோட்டை மாவட்டம், வைரிவயல் என்னும் ஊரில் அமைந்துள்ள கிராமக் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் சிவாகம முறைப்படி ஒருகாலப் பூசை நடக்கின்றது. சித்திரை மாதம் சந்தனக்காப்பு உற்சவத்தை முன்னிட்டு மாபெரும் குதிரை, மாட்டு வண்டி எல்கை பந்தயம் முக்கிய திருவிழாவாக நடைபெறுகிறது.

மேற்கோள்கள்
-----------


த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க.

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பார்க்கப்பட்ட நாள் பெப்ரவரி 19, 2017. `{{cite web}}`: Check date values in: `|accessdate=` (help)
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பார்க்கப்பட்ட நாள் பெப்ரவரி 19, 2017. `{{cite web}}`: Check date values in: `|accessdate=` (help)
**ஆசிய இதழியல் கல்லூரி, சென்னை** (**Asian College of Journalism, ACJ**) இந்தியாவில் இதழியலில் பட்டமேற்படிப்பு அளிக்கும் ஒரு முதன்மையான கல்லூரியாகும். இந்தக் கல்லூரி இதழியலில் நான்கு சிறப்புப் பாடங்களில், (தொலைக்காட்சி,அச்சு, புதிய ஊடகங்கள் மற்றும் வானொலி), ஓராண்டு பட்டமேற்படிப்பு பட்டயங்கள் அளிக்கிறது.

முதல் நான்குமாதத் தொகுதியில் அனைத்து மாணவர்களும், எந்த சிறப்புப் பாடம் எடுத்திருப்பினும், அடிப்படை ஒலி/ஒளிபரப்பு, இணையம் மற்றும் அச்சு ஊடகங்களில் பயிற்சி பெறுகின்றனர். சிறப்புப் பாடப் பயிற்சிகளில் முகனையான கூறாக கல்லூரிக்குள்ளேயே பதிப்பிக்கப்படும் ஆக்கங்களில் மாணவர்கள் தொடர்ந்து பங்காற்றுவதாகும். அச்சு ஊடக மாணவர்கள் தங்கள் செய்தித்தாளான, *த வேர்ட்*, வாரமிருமுறை இதழை வெளியிடுகின்றனர். அதேபோல புது ஊடக மாணவர்கள் தங்கள் இணைய இதழ், *ஏசிஜே நியூஸ்லைனிற்கு*  பரணிடப்பட்டது 2010-05-27 at the வந்தவழி இயந்திரம் நாள்தோறும் பங்காற்றுகின்றனர். தொலைக்காட்சி மற்றும் வானொலி மாணவர்களும் தங்கள் செய்தி நிகழ்ச்சிகளை தயாரிக்கின்றனர்.

வரலாறு
------

இந்தியன் எக்சுபிரசு குழுமம் 1994ஆம் ஆண்டு அச்சு ஊடகத்தில் மட்டும் கல்வி வழங்கிய ஆசிய இதழியல் கல்லூரி, பெங்களூருவை நிறுவியது. 2000ஆம் ஆண்டு இதழியல் மற்றும் ஊடகவியலாளர் சசி குமார் நிறுவிய இலாபநோக்கற்ற அறக்கட்டளை கையகப்படுத்தியது. இந்த அறக்கட்டளை கல்லூரியை சென்னையில் வாலாசா சாலையில் முன்பு த இந்து இயங்கிய அலுவலக வளாகத்திற்கு மாற்றியது. முதலிரு ஆண்டுகள் கே தாமசு உம்மன் தலைமை வகித்தார். தாமசு உம்மன் 1980களில் டைம்சு நிறுவனத்தின் இதழியல் பள்ளியை அமைத்திருந்தார். தற்போது இக்கல்லூரி மீடியா டெவலப்மென்ட் பவுண்டேசன் வழியாக நிர்வகிக்கப்படுகிறது.

இந்தக் கல்வித்திட்டத்திற்கு சேர்க்கை மூன்று கட்டங்களாக உள்ளது:

* விண்ணப்பம் - விண்ணப்பதாரர்கள் பரிசீலிக்கப்பட்டு வெற்றியாளர்கள் மட்டுமே தேர்வு எழுத அழைக்கப்படுகின்றனர்
* தேர்வு - ஆங்கிலம், பொது அறிவு மற்றும் கட்டுரைத்திறன்
* நேர்முகம் - தேர்வுகளில் வெற்றி பெற்றவர்களுக்கு சென்னையில் நேர்முகம்

மேற்கோள்கள்
-----------

1. ↑  "Asian College of Journalism, Chennai". *ஹிந்துஸ்தான் டைம்ஸ்*. 31 March 2010. .
2. ↑  "ACJ location". *Asian Media (ACJ)*. February 11, 2020. Archived from the original on 18 February 2018.
3. ↑  "ACJ – Asian College of Journalism". *asianmedia.org*.

வெளியிணைப்புகள்
---------------

* அலுவல் இணையதளம்
**வெர்னா எலிசபெத் வாட்ரே இங்டி** (Verna Elizabeth Watre Ingty) இந்திய சமூக சேவகரும் மேகாலயா மாநில நல ஆலோசனை வாரியத்தின் முன்னாள் தலைவரும் ஆவார்.  துரா அன்னையர் சங்கத்தின் தலைவராகவும் இவர் இருந்தார். 2003 ஆம் ஆண்டு இந்திய அரசாங்கத்தால் வழங்கப்படும் நான்காவது உயரிய இந்திய குடிமகன் விருதான பத்மசிறீ விருது வழங்கி கௌரவிக்கப்பட்டார்.  இந்த விருதைப் பெறும் முதல் காரோ பழங்குடியின நபர் என்ற பெருமை இவருக்குரியதாகும்.  இங்டி மேகாலயாவின் சில்லாங்கில் 14 ஜனவரி 2004 ஆம் ஆண்டு சனவரி மாதம் 14 ஆம் தேதியன்று தனது 72 ஆவது வயதில் இறந்தார்  இவரது மகன் பி. டபிள்யூ இங்க்டி ஓர் எழுத்தாளராகவும் இந்திய ஆட்சிப்பணி அலுவலராகவும் அறியப்படுகிறார்.

மேலும் பார்க்கவும்
------------------

மேற்கோள்கள்
-----------

1. 1 2  "Deccan Herald". 15 January 2004. பார்க்கப்பட்ட நாள் 14 February 2015.
2. ↑  "Padma Awards" (PDF). Padma Awards. 2015. Archived from the original (PDF) on 15 October 2015. பார்க்கப்பட்ட நாள் 6 February 2015.
3. ↑  "Telegraph India". Telegraph India. 28 January 2003. Archived from the original on 27 April 2003. பார்க்கப்பட்ட நாள் 14 February 2015.
4. ↑   *Bhaskara: The Last of the Varmans: Kamarupa Series*. .
**பிதுபர் பெண்கள் பட்டப்படிப்பு கல்லூரி**, என்பது அசாம் மாநிலத்திலுள்ள திப்ருகர் மாவட்டத்தில் உள்ள கோவாங் என்ற இடத்தில் 1989 ஆண்டில் நிறுவப்பட்ட ஒரு பெண்களுக்கான பொது பட்டப்படிப்பு கல்லூரியாகும். இந்தக் கல்லூரி திப்ருகர் பல்கலைக்கழகத்துடன் இணைக்கப்பட்டுள்ளது.  இந்தக் கல்லூரியில் கலை மற்றும் வணிகத்தில் இளங்கலை பட்டப்படிப்புகள் பயிற்றுவிக்கப்படுகிறது.

வரலாறு
------

அசாமிய சமூகத்தின் ஏழை மற்றும் பின்தங்கிய தேயிலைத் தோட்ட மாணவர்களுக்கு உயர் கல்வி வசதிகளை வழங்குவதற்காக இக்கல்லூரி தொடங்கப்பட்டுள்ளது. இதற்காக தனது சொந்த நிலத்தையும் கல்லூரிக்கான கட்டிடத்தையும் நன்கொடையாக வழங்கிய மரியாதைக்குரிய சமூக சேவகர், கல்வியாளர் மற்றும் துலியாபம் தேயிலைத் தோட்டத்தின் உரிமையாளரான '*பிதுபர்* என்பவரின் பெயரிராலேயே இக்கல்லூரி பெயரிடப்பட்டுள்ளது.

இந்த கல்லூரி திப்ருகர் பல்கலைக்கழகத்துடன் இணைக்கப்பட்டுள்ளது அத்தோடு 2010 ஆம் ஆண்டில் பல்கலைக்கழக மானியக் குழுவின் 2 (எஃப்) இன் கீழ் அங்கீகரிக்கப்பட்டுள்ளது.

துறைகள்
-------

* அசாமி
* ஆங்கிலம்
* வரலாறு
* கல்வி
* அரசியல் அறிவியல்
* சமூகவியல் மற்றும்
* பொருளாதாரம் ஆகிய துறைகளில் இளங்கலைப் பாடங்கள் பயிற்றுவிக்கப்பட்டு வருகிறது. மேலும் என்.சி.சி படிப்பு, இரண்டு ஆண்டு மேல்நிலைப் படிப்பு (KKHSOU), மூன்று ஆண்டு பட்டப்படிப்பு (KKHSOU), D. El .Ed. பாடநெறி (KKHSOU) ஆகியவைகளையும் தொலைதூரக் கல்வி (பி.ஏ.) வழியில் தொலைதூரக் கல்வி ஆய்வு மையத்தின் கீழும் படிப்புகள் பயிற்றுவிக்கப்படுகிறது.

மேற்கோள்கள்
-----------

1. ↑  "Affiliated College of Dibrugarh University".
2. ↑  "பிதுபர் பெண்கள் டிகிரி கல்லூரிக்கு வரவேற்கிறோம்".

வெளி இணைப்புகள்
---------------

* "Welcome to Pithubar Girls' Degree College".
சோங்கிங் நீங்கலாக உள்ள தென்மேற்கு சீனப்பகுதிகள்
**தென்மேற்கு சீனா** (*Southwestern China*, சீனம்: 西南; பின்யின்: *Xīnán*) என்பது  சீனாவின் தென்பகுதி நிலங்களைக் குறிக்கிறது. இப்பகுதியான் மேற்குப்புறத்தில் கடலோர மலைகள் (东南丘陵) சூழ்ந்து உள்ளன. மறுபுறம் திபெத்திய பீடபூமி உள்ளது. இவ்வாறு வேறுபட்ட நிலப்பகுதிகளால் கரடுமுரடாகவும், வேறுபட்டும் உள்ள நிலப்பகுதிகளைக் கொண்டுள்ளது. எடுத்துக்காட்டாக, இந்நிலத்தின் கிழக்குப்புறம் சுண்ணாம்புக் கரடாலான  யுன்னான்-குய்சோ உயர்நிலம் உள்ளது. இந்நிலத்தின் பெரும்பகுதி யாங்சி ஆறு ஓடி, மூன்று ஆழ்பள்ளத்தாக்குகளை, இதன் வடகிழக்கு பகுதியில் உருவாக்கியுள்ளது. இப்பகுதிகளில் சிலவற்றை 230 பொது ஊழி காலத்தில் சின் அரசமரபு பேரரசர் சின் சி ஹுவாங் இணைத்துக் கொண்டார்.

இவ்வாறு வேறுபட்ட நிலப்பகுதிகளில் வாழும் மக்களிடையேயும், வேறுபடும் தனித்துவ சமூக பழக்க வழக்கங்கள் காணப்படுகின்றன. 1970 பிறகு இங்குள்ள கிராம மக்களிடம் வேகமான வளர்ச்சி காணப்படுகிறது. இருபத்தியொன்றாம் நூற்றாண்டின் முற்பகுதிகளில், சீன நாட்டின் சீனாவின் இனவழிச் சிறுபான்மையினர் 50% வாழ்கின்றனர். இப்பகுதி மக்கள் தனித்துவமான தென்மேற்குமாண்டரின் மொழி என்பதைப் பேசுகின்றனர்.

இவற்றையும் காணவும்
------------------

* நடு சீனா
* தென்சீனா
* கிழக்கு சீனா
* வடகிழக்கு சீனா
* வடமேற்கு சீனா

  மேற்கோள்கள்
-------------

1. ↑   *Atlas of China*. Beijing, China: SinoMaps Press. 2006. பன்னாட்டுத் தரப்புத்தக எண்:9787503141782.
2. ↑  Singh, Swaran (2016). "China Engages Its Southwest Frontier". *The new great game : China and South and Central Asia in the era of reform*. Thomas Fingar. Stanford, California: Stanford University Press. பக். 167. பன்னாட்டுத் தரப்புத்தக எண்:978-0-8047-9764-1. இணையக் கணினி நூலக மையம்:939553543.
3. 1 2
4. ↑  Chinese Academy of Social Sciences (2012) (in zh). *Zhōngguó yǔyán dìtú jí (dì 2 bǎn): Hànyǔ fāngyán juǎn*. Beijing: The Commercial Press. பக். 3.

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF
* WorldCat

 |
| தேசிய | 
* செக் குடியரசு

 |
Waterfall in சார்க்கண்டு, இந்தியாவார்ப்புரு:SHORTDESC:Waterfall in சார்க்கண்டு, இந்தியா
**பஞ்சுகாக்கு அருவி** (*Panchghagh Falls*) என்பது இந்தியாவின் சார்க்காண்டு மாநிலத்தில், குந்தி மாவட்டத்தில் அமைந்துள்ள ஓர் அருவியாகும்.

அருவி
-----

சார்க்கண்டு மாநிலத்தில் அமைந்துள்ள பஞ்சுகாக்கு அருவி
கடினமான மற்றும் துண்டிக்கப்பட்ட நிலப்பரப்பு வழியாக இந்த அருவி, பனாய் நதி ஐந்து வெவ்வேறு நீரோடைகளில் கிளைத்து, பாறைகளின் வழியாக பாய்ந்து எங்கும் நிறைந்த இனிமையான சத்தத்தை உருவாக்குகிறது. சொன்கா மற்றும் பஞ்சுகாக்கு அருவிபோல மிக உயரத்திலிருந்து இந்த அருவி கீழ் வீழ்வதில்லை. இருப்பினும், ஒருவர் இதன் அருகே வரும்போது தண்ணீர் விழும் சத்தத்தை கேட்க முடியும். ஏனென்றால் இதன் ஐந்து கிளைகளும், சுழலும் நீரோடைகளும் பாறைகள் மீது விழுகின்றன. இந்த அருவியினை பார்ப்பதும் அருவியின் ஓசையினை கேட்பதும் ஓர் விருந்து போன்றது.

இப்பகுதியில் அதிக எண்ணிக்கையிலான அருவிகள் இருந்தபோதிலும், பஞ்சுகாக்கு அருவி, பாதுகாப்பானதாக இருப்பதால், சுற்றுலா பயணிகளின் விருப்பமாக உள்ளது. நீர் குறைந்த உயரத்தில் இருந்து விழுகிறது, இதனால் சுற்றுலாப் பயணிகள் விரைவாக நீரின் ஓட்டத்தில் மகிழ்வார்கள். பெரும்பாலான மக்கள் குடும்பம் மற்றும் நண்பர்களுடன் சுற்றுலாவிற்கு இங்கு வருகிறார்கள்.

சார்க்கண்டு அரசாங்கத்தின் சுற்றுலாத் துறையின் திட்டங்களின்படி, பஞ்சுகாக்கு அருவிக்கு விரைவில் ஒரு கியோஸ்க், உணவகம், துரித உணவு கடை, விளக்கு மற்றும் கழிப்பறைகள் வசதிகளுடன் காவற்கோபுரம் விரைவில் அமைய இருக்கின்றன.

போக்குவரத்து
------------

பஞ்சுகாக்கு அருவி குந்தியிலிருந்து 8 கிலோ மீட்டர் தொலைவில் சாய்பாசா செல்லும் சாலையில் உள்ளது. குந்தி தேசிய நெடுஞ்சாலை 75 ராஞ்சி-சாய்பாசாவில் அமைந்துள்ளது.

மேற்கோள்கள் ‌
-------------

1. 1 2  "Panchghagh Falls – Khunti, Jharkhand". *Jharkhand Feed* (in அமெரிக்க ஆங்கிலம்). 9 January 2018. பார்க்கப்பட்ட நாள் 6 May 2020.
[*தொடர்பிழந்த இணைப்பு*]
2. ↑  "Deafening silence of the waterfall". Calcutta, India: The Telegraph, 8 August 2006. 8 August 2006 இம் மூலத்தில் இருந்து 5 ஜூன் 2011 அன்று. பரணிடப்பட்டது.. .
3. ↑  Gupta, Amit (26 September 2009). "Luxury holiday in lap of nature – State to spend Rs 8 crore for hot water spa in Hazaribagh, watchtower in Khunti & museum in Chatra". Calcutta, India: The Telegraph, 26 September 2009 இம் மூலத்தில் இருந்து 5 ஜூன் 2011 அன்று. பரணிடப்பட்டது.. .
4. ↑  "JHARKHAND AT A GLANCE". பார்க்கப்பட்ட நாள் 26 April 2010.
5. ↑  "Panch Gagh Falls". Archived from the original on 6 March 2012. பார்க்கப்பட்ட நாள் 26 April 2010.
**சிங்கப்பூர் தபால்தலை அருங்காட்சியகம்** (*Singapore Philatelic Museum;* சீனம்: 新加坡集邮博物馆) சிங்கப்பூரின் அஞ்சல் வரலாறு மற்றும் அதன் முத்திரைகள் பற்றிய காட்சிப்படுத்தும் ஒரு அருங்காட்சியகமாகும்.

பின்னணி
-------

சிங்கப்பூரில் 23-பி கோல்மன் தெருவில் அமைந்துள்ள இந்த அருங்காட்சியகம், முன்பு ஆங்கிலோ-சீனப் பள்ளியின் ஒரு பகுதியாக இருந்தது. இந்த அருங்காட்சியக கட்டிடம் 1906-ல் கட்டி முடிக்கப்பட்டது. 1970களில், கட்டிடம் மெதடிஸ்ட் புத்தக அறையாக மாறியது. இது தற்போதைய அருங்காட்சியகமாக மாற்றப்பட்டது. இந்த அருங்காட்சியகம் தற்போது புனரமைப்புக்காக மூடப்பட்டுள்ளது.

சிங்கப்பூர் தபால்தலை அருங்காட்சியகம் 19 ஆகத்து 1995 அன்று சிங்கப்பூரின் வரலாறு மற்றும் பாரம்பரியத்தைப் பற்றிய ஆர்வத்தை ஊக்குவிக்கும் வகையில் திறக்கப்பட்டது. நிரந்தர காட்சியகங்கள் தவிர, கருப்பொருளை மையப்படுத்தி காட்சி மாடங்களும் ஆண்டு முழுவதும் மாறிவரும் கண்காட்சிகளை வழங்குகின்றன. புகழ்பெற்ற தபால்தலையாவார்களின் தனிப்பட்ட சேகரிப்புகளின் காட்சிகள், வெளிநாட்டிலிருந்து வரும் பயணக் கண்காட்சிகள் மற்றும் புதிய முத்திரை வெளியீடுகளை நினைவுபடுத்தும் கருப்பொருள் கண்காட்சிகள் ஆகியவை இதில் அடங்கும். இந்த அருங்காட்சியகத்தில் தபால் முத்திரைக் கடை உள்ளது. மேலும் இது தபால் தலைச் சேகரிப்பாளர்களிடையே பிரபலமானது.

சிங்கப்பூர் குடியரசினால் வெளியிடப்பட்ட முத்திரைகள் அனைத்தையும் பார்வையாளர்கள் ஆய்வு செய்யக்கூடிய கோப்புகள் உள்ளன. இரண்டாம் உலகப் போரின் போது அச்சிடப்பட்ட பிரித்தானியத் தபால்தலையின் செருமனியப் போலி பதிப்பான ஆறாம் ஜோர்ஐ கேலி செய்யும் அச்சி பிழையுடன் கூடியதும் காட்சியில் உள்ளது.

மேசோனிக் கிளப்
சிங்கப்பூர் தபால்தலை அருங்காட்சியகத்திற்கு அருகில் சமீபத்தில் மீட்டெடுக்கப்பட்ட மேசோனிக் குழுமம் உள்ளது.

6 மார்ச் 2020 அன்று, இது 2021-ல் மீண்டும் திறக்கப்படும் போது பிரத்தியேக குழந்தைகள் அருங்காட்சியகமாக மாறும் என அறிவிக்கப்பட்டது. 7 திசம்பர் 2021 அன்று, கோவிட்-19 பெருந்தொற்றுநோயால் ஏற்பட்ட தாமதங்கள் காரணமாக, மீண்டும் திறப்பது திசம்பர் 2022க்கு தள்ளி வைக்கப்பட்டது.

மேலும் பார்க்கவும்
------------------

1. ↑  Location பரணிடப்பட்டது 10 ஆகத்து 2014 at the வந்தவழி இயந்திரம்
2. ↑  "Singapore Philatelic Museum to reopen next year as dedicated children's museum". `{{cite web}}`: Missing or empty `|url=` (help)
3. ↑  Chia. "Children's Museum Singapore set to open next December".

* சிங்கப்பூரில் உள்ள அருங்காட்சியகங்களின் பட்டியல்
* தபால்தலை சேகரிப்பு
* முத்திரை சேகரிப்பு
* தபால்தலை அருங்காட்சியகங்களின் பட்டியல்

இலக்கியம்
---------

* Lenzi, Iola (2004). *Museums of Southeast Asia*. Singapore: Archipelago Press. பக். 200 pages. பன்னாட்டுத் தரப்புத்தக எண்:981-4068-96-9.
* சிங்கப்பூர் தபால்தலை அருங்காட்சியக இணையதளம்
* சிங்கப்பூர் தபால்தலை அருங்காட்சியகத்தின் மெய்நிகர் சுற்றுப்பயணங்கள்

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF
* WorldCat

 |
| தேசிய | 
* அமெரிக்க ஐக்கிய நாடுகள்

 |